হাস্যবর ব্যাপার এই যে মার্কিন নব্য রক্ষণশীলরা সাদ্দাম হোসেনকে যখন ৯/১১ ও আল-কায়েদার সাথে যুক্ত করার সর্বোত্তম চেষ্টা করছিল সাদ্দাম তখন ভাবছিলেন যে বিশ^ বাণিজ্য কেন্দ্র ও পেন্টাগনের উপর হামলা যুক্তরাষ্ট্রকে ইরাকের বাথপন্থী প্রশাসনের কাছে নিয়ে আসবে। সাদ্দাম মনে করেছিলেন যে উগ্রবাদের বিরুদ্ধে লড়াইয়ে দু’দেশ হচ্ছে স্বাভাবিক মিত্র। তাকে জিজ্ঞাসাবাদের দিনগুলোতে বহুবার তিনি বলেন যে তিনি বুঝতে পারেন নি যে কেন যুক্তরাষ্ট্র তার চোখে চোখ রেখে কথা বলেনি। সাদ্দাম নিজে ছিলেন সুন্নি, তার বাথ পার্টি ছিল আরব জাতীয়তাবাদ ও সমাজতন্ত্রের পক্ষে; তিনি সুন্নি উগ্রবাদকে তার ক্ষমতার ভিত্তির জন্য হুমকি হিসেবে দেখেছিলেন। সাদ্দাম নিজেকে একবারে ভয়হীন হিসেবে প্রদর্শন করতেন, কিন্তু আমি বিস্মিত হই যখন তিনি আমাকে বলেন যে তিনি দেশে ইসলামী উগ্রবাদের উত্থানকে ভয় করতেন। তিনি জানতেন যে সুন্নি মৌলবাদ যাদের প্রদর্শিত নীতি সেই শত্রæর বিরুদ্ধে প্রধানত তার সুন্নি দমন যন্ত্র দিয়ে মোকাবেলা করা কত কঠিন।